WORK ปังเวอร์! กำไร Q3 โต 251.77% มาที่ 379.98 ลบ. หลังรายได้เพิ่ม-รายจ่ายลด
WORK ปังเวอร์! กำไร Q3 โต 251.77% มาที่ 379.98 ลบ. จากปีก่อนมีกำไร 108.02 ลบ. หลังรายได้เพิ่ม-รายจ่ายลด ขณะที่ 9 เดือนแรกมีกำไร 926.14 ลบ. เพิ่มขึ้น 242.21% จากปีก่อนมีกำไร 270.64 ลบ.
9 พ.ย. 2560

บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

โดยผลการดำเนินงานประจำไตรมาสดังกล่าวมีกำไรเพิ่มขึ้น เนื่องจากบริษัทมีรายได้รวมตามงบการเงินรวม (ไม่รวมรายได้อื่น) เท่ากับ 1,163.40 ล้านบาท เพิ่มขึ้น 367.72 ล้านบาท หรือเพิ่มขึ้น 46% จากช่วงเวลาเดียวกันของปี 59 ซึ่งมีรายได้รวม (ไม่รวมรายได้อื่น) ตามงบการเงินรวมเท่ากับ 795.68 ล้านบาท
ทั้งนี้การเพิ่มขึ้นของรายได้รวมของบริษัทมีสาเหตุหลักมาจากการเพิ่มขึ้นของรายได้จากธุรกิจ ประกอบด้วยรายได้จากรายการโทรทัศน์รวมเท่ากับ 1,035.05 ล้านบาท เพิ่มขึ้นจากช่วงเดียวกันของปี 59 เท่ากับ 315.26 ล้านบาท หรือเพิ่มขึ้น 44% รวมทั้งรายได้จากช่อง Workpoint เท่ากับ 956.77 ล้านบาท เพิ่มขึ้นเท่ากับ 298.56 ล้านบาท หรือ 45% จากช่วงเดียวกันของปี 59 นอกจากนี้รายได้จากสื่อออนไลน์เท่ากับ 70.32 ล้านบาท เพิ่มขึ้นจากช่วงเวลาเดียวกันของปี 59 ซึ่งเท่ากับ 9.83 ล้านบาท หรือ 616%
พร้อมกันนี้บริษัทมีรายได้จากการรับจ้างจัดงาน Event เท่ากับ 22.07 ล้านบาท เพิ่มขึ้น 5.43 ล้านบาท หรือเพิ่มขึ้น 32% จากช่วงช่วงเดียวกันของปี 59 ซึ่งมีรายได้เท่ากับ 16.64 ล้านบาท รวมทั้งรายได้จากการจัดคอนเสิร์ตและละครเวทีในไตรมาส 3/60 เท่ากับ 94.27 ล้านบาท เพิ่มขึ้น 50.66 ล้านบาท หรือเพิ่มขึ้น 116% จากช่วงเดียวกันของปี 59
ขณะที่ค่าใช้จ่ายในการขายและบริหารเท่ากับ 196.98 ล้านบาท ลดลง 1.9 ล้านบาท หรือลดลง 1% จากช่วงเดียวกันของปี 59
 